Krokettenmotie

Krokettenmotie (krokettforslaget) er et representantforslag som ble lagt frem den 25. november 1993 i kommunestyret i Amstelveen av Jan Peter Balkenende, som senere ble statsminister i Nederland (fra 2002 til 2010). Forslaget gikk ut på at medlemmer av kommunestyret skulle ha rett til mat – nærmere bestemt potetretten krokett – på møter som trakk ut til etter klokken 23:00. Dette forslaget var ment som en spøk, men fordi de andre partiene var enige, ble forslaget vedtatt og gjelder fortsatt (per 2019).

Balkenende ble valgt inn i kommunestyret etter at han var ferdig med studiene. Kringkastingsselskapet NOS skrev i 2010 at han hadde hatt en «studentikos humor» da han begynte i politikken.

Partiet PvdA (Nederlandsk Arbeiderparti) endret i 2019 Amstelveen-loven ved å legge til et vegansk alternativ.

Referanser 

Noord-Holland
1993 i Nederland
Lover